**BRANJE S STARŠI**

Učiteljica Tina Preglau Ostrožnik se je v letošnjem šolskem letu odločila, da bo k branju knjig za domače branje povabila tudi starše. K branju je povabila starše in učence 6.A. Starši so sprejeli izziv. Prva knjiga, ki so jo brali skupaj s svojimi otroki je bila knjiga Nataše Konc Lorenzutti, Avtobus ob treh.

V ponedeljek, 8. 10. 2018, smo se zbrali v šolski knjižnici. Odziv je bil velik, šolska knjižnica je bila skoraj premajhna.

Učenci so se na srečanje skrbno pripravili. Najprej so na kratko obnovili delo, staršem povedali, kaj jim je bilo všeč pa tudi, kaj jim ni bilo všeč.

Ugotovili smo, da je knjiga Avtobus ob treh pravi fantovski roman, ki odpira veliko vprašanj, ki se porajajo v obdobju odraščanja. Dotaknili smo se medsebojnih odnosov, prvih ljubezni, življenjskih preizkušenj…

Poudarili so, da je pravo prijateljstvo tisto, kar nam pomaga v težkih trenutkih. Zanimivo je bilo prepletanje mnenj staršev in učencev glede pogledov na nekatere dogodke v romanu. Starši so poudarili, da prav vsak lahko najde neko zrno, ki služi kot izhodišče za pogovor z otrokom.

Srečanje je minilo v odprtem, zanimivem in kulturnem dialogu, kjer smo skupaj ugotovili, da si še želimo takšnega načina odstiranja literarnih del.

Tekst in foto Štefka Zore, OŠ Venclja Perka